Псэ закъуэ
БЕМЫРЗЭ Зураб
Зэхэсхкъым мы уафэр. Зэхэскъым мы щIылъэр. Си нитIыр — Тхьэ жэщщ.
Уи Хэкур зы ткIуэпсмэ, уи лъэпкъыр зы къуэпсмэ — сыт илъыр уи куэщI?
Си адэм ядэжым и джатэр си къупщхьэу сыкъохъури сопсэу.
НэгъуэщI симыIэжмэ, а къупщхьэмкIэ гъащIэ къудей къызозэу.
НэгъуэщI къызамытмэ, си махуэм пыстхъамкIэ уIэгъэр сопхэж.
Уафэгум пымытмэ дуней мыIэрысэр — гъуанэжь къызогъэж.
БжэщхьэIум Iумытмэ, къэхъуным имытмэ — сыт цIэуэ пфIэсщын?
Си къупщхьэу, си Хэкуу, си дыгъэу, си лъэпкъыу къурмэн сызыщIын.
Адыгэ псэ закъуэр архъуанэу щожэхыр Iэпкълъэпкъ къызатам.
Адыгэ бзэ закъуэм и бын къещыпыжыр. И къупщхьэ къутам
Хишхэжу си псалъэр, хишхэжу уи налъэр, ди дыгъэ хъурейр.
Псэ закъуэ умыхъумэ, бзэ закъуэ умыхъумэ — уэ хэт уи дунейр?
25.07.2020
